als_Latn dik_Latn tur_Latn
Patentat, si do hiqen pikët për shkeljet rrugore (Burimi: Shekulli, www.shekulli.com.al)
Patentat, si do hiqen pikët për shkeljet rrugore
Sot specialistët e Inxhinierisë së Teknologjisë së Ministrisë së Transporteve, pritet të diskutojnë specifikimin dhe përgatitjen sistemin e funksionimit të lejeve të drejtimit që do të kenë në bazë të tyre pikëzimin dhe penalizmin me pikë bazuar në shkeljet që mund të kryhen nga drejtuesit e mjeteve. Ky sistem i ri që pritet të zbatohet edhe në vendin tonë, parashikon çdo drejtuesi automjeti që kryen shkelje, i hiqen pikët deri edhe në ndëshkime të mëtejshme. Sipas specialistëve të Qarkullimit dhe Sigurisë Rrugore, aktualisht është gati softi dhe arkiva e kompjuterizuar që do të shërbejë për të aplikuar këtë sistem. Drejtoria e Shërbimit të Transportit Rrugor (DHPSHTRR) dhe Drejtoria e Policisë Rrugore do të kenë të drejtë hyrjeje në regjistër, secila me rolin e vet. Specialistët e Policisë Rrugore do të kenë të drejtën verifikojnë shkeljet sipas mjeteve, kurse DPSHTRR-ja do të bëjë edhe pasqyrimin e tyre në sistem për t’i zbritur apo rritur pikët, pas çdo mase apo vendimi ndëshkues.
Modeli që po ndjek Shqipëria për pikëzimin e lejeve të drejtimit, sipas specialistëve, është i ngjashëm me atë të Bashkimin Europian, që ka një sistem të harmonizuar në gjithë vendet anëtare. Patentat e reja me pikë synojnë integrimin në një të disa sistemeve. Pritet që gjatë këtyre muajve të zhvillohen edhe testimet respektive dhe koordinimi mes institucioneve, në mënyrë që sistemi të jetë funksional brenda 3 muajve të këtij viti. Të gjithë ata që sot kanë një leje drejtimi do të hyjnë në sistem me pikët maksimale dhe më pas në rast se kryejnë shkelje, do të kenë ulje në masa të ndryshme, varet nga lloji i shkeljes. Të gjithë do kenë një sasi të caktuar pikësh prej 20 të tilla, siç është parashikuar dhe në Kodin Rrugor. Për çdo shkelje që do verifikohet, që zakonisht është e një natyre që parashikon pezullimin e lejedrejtimit, do të zbriten dhe një numër i caktuar pikësh. Kështu do jetë si për shoferët aktualë, edhe për ata që do të marrin më pas lejen e drejtimit. Ndryshimet ligjore sa i përket patentës me pikë, u vlerësuan nga specialistët, si masa që i japin përparësi kalimtarëve dhe kërkojnë nga strukturat, që zbatimi i këtij sistemi të realizohet brenda 3 mujorit të parë të vitit. Ata kërkojnë dhe theksojnë si domosdoshmëri që aplikimi i këtij sistemi të shoqërohet edhe me ndërgjegjësimin publik, që qytetarët të kuptojnë detyrimet që ju lindin në rast të shkeljeve.
Sistemi
Ndryshimet në Kodin Rrugor vlerësohen si thelbësore nga specialistët në Drejtorinë e Qarkullimit dhe Sigurisë Rrugore në Ministrinë e Transporteve. Me ndryshimet e Kodit që u miratuan në Kuvend, korrigjohet legjislacioni për lejen e drejtimit me pikë, i cili deri në këto momente e bënte të pamundur zbatimin e sistemit të lejedrejtimit me pikë. Do të jenë përgjegjëse për zbatimin e këtij sistemi Drejtoria e Policisë Rrugore, si verifikuese e shkeljeve dhe Drejtoria e Përgjithshme e Shërbimeve të Transportit Rrugor, e cila disponon arkivin e lejeve të drejtimit dhe do të mbajë të regjistruar dhe do të publikojë pikët e lejeve të drejtimit.
Rikualifikimi
Me humbjen totale të pikëve, mbajtësi i patentës duhet t’i nënshtrohet një provimi të kualifikimit teknik sipas ligjit. Të njëjtit provim duhet t’i nënshtrohet edhe ai mbajtës i patentës , i cili pas njoftimit të shkeljes së parë, që përfshin një humbje prej të paktën 5 pikësh, kryen edhe 2 shkelje të tjera brenda 12 muajve nga data e shkeljes së parë, që kanë të bëjnë me një heqje me të paktën prej 5 pikësh secila. Kjo sipas pikës 6, neni 120/1 i Kodit Rrugor. Në rast të kundërt pezullohet leja e drejtimit.
Ndryshimet ligjore
Ndryshimet ligjore që u ndërmorën gjatë vitit të kaluar në Kodin Rrugor dhe të cilat do të mundësojnë zbatimin efikas dhe të vazhdueshëm të sistemit të pikëve të patentës, prekën pikën 1 dhe 2 të nenit 120/1 të Kodit Rrugor. Në Kodin e vjetër në fjalinë e fundit të pikës 1 të nenit 120/1 thuhet: “Tregimi i sasisë së pikëve është i lidhur me çdo shkelje dhe duhet të rezultojë nga procesverbali i konstatimit të shkeljes i agjentëve verifikues”. Ndërkaq, sipas pikës 1, neni 8 i ligjit për disa ndryshime të Kodit Rrugor, që tashmë ka hyrë në fuqi, u propozua që kjo fjali të ndryshojë si vijon: “Tregimi i sasisë së pikëve është i lidhur me çdo shkelje dhe duhet të rezultojë nga vendimi i komisionit të organit epror të agjentit verifikues”. Po kështu sipas ligjit qw u miratua u shfuqizua edhe fjalia e fundit e pikës 2, neni 120/1 i Kodit Rrugor, e cila vijon si më poshtë: “Dispozitat e kësaj pike nuk zbatohen në rastet, në të cilat është parashikuar pezullimi ose revokimi (heqja) e lejedrejtimit”. Ideja e këtyre ndryshime lë të kuptohet se heqja e pikëve nuk do të jetë më në varësi të agjenti verifikues, por do të jetë një procedurë e vazhdueshme e mbikëqyrur administrative, ku nuk do të ketë hapësirë për të shmangur detyrimet ligjore. Ndërkaq, ligji i vjetër sanksiononte të drejtën e qytetarëve për të ankimuar çdo vendim, që ata e cilësojnë të padrejtë, në lidhje me heqjen e pikëve të patentës së tyre, por gjithmonë duke ndjekur procedurat ligjore.
Pikët që hiqen për shpejtësinë dhe semaforin
Drejtuesi i mjetit rrugor që tejkalon kufijtë e shpejtësisë me më shumë se 20 km/orë i hiqen 8 pikë.
Drejtuesi i mjetit rrugor që zotëron lejedrejtimi prej më pak se tre vjetësh, që tejkalon kufijtë e shpejtësisë me më shumë se 20 km/orë i hiqen 10 pikë.
Drejtuesi i mjetit rrugor që tejkalon kufijtë e shpejtësisë me më shumë se 20 km/orë dhe është përsëritës i të njëjtës shkelje brenda një viti, i hiqen 10 pikë.
Drejtuesi i mjetit rrugor që qarkullon kundravajtje në kthesa i hiqen 6 pikë.
Drejtuesi i mjetit rrugor që qarkullon kundravajtje në rakordimet me pasqyra i hiqen 5 pikë.
Drejtuesi i mjetit rrugor që qarkullon kundravajtje me fushëpamje të kufizuar i hiqen 10 pikë.
Drejtuesi i mjetit rrugor që përshkon karrexhatën kundërvajtje kur rruga është e ndarë në disa karrexhata të veçanta i hiqen 10 pikë.
Drejtuesi i mjetit rrugor është përsëritës brenda vitit i shkeljeve të dispozitave të nenit 140 pika 10 të Kodit Rrugor, që ka të bëjë me vendosjen e sinjalizimeve të shpejtësisë, i hiqen 10 pikë.
Drejtuesi i mjetit rrugor duke u futur në kryqëzim, nuk i jep përparësi mjetit tjetër që vjen nga e djathta dhe është përsëritës i të njëjtës shkelje brenda periudhës kohore prej 12 muajsh i hiqen 5 pikë.
Drejtuesi i mjetit rrugor në kapërcimin e linjave hekurudhore apo të tramvajit, nuk i jep përparësi mjetit që lëviz mbi shina dhe është përsëritës i së njëjtës shkelje brenda periudhës kohore prej 12 muaj i hiqen 5 pikë.
Drejtuesi i mjetit rrugor që nuk respekton sinjalet e vendosura të përparësisë në kryqëzim dhe është përsëritës i të njëjtës shkelje brenda periudhës kohore prej 12 muajsh, i hiqen 5 pikë.
Drejtuesi i mjetit rrugor që nuk respekton sinjalet e vendosura të detyrimit të ndalimit para vijës së ndalimit, përpara se të futet në kryqëzim dhe është përsëritës i së njëjtës shkelje brenda periudhës kohore prej 12 muaj, i hiqen 5 pikë.
Drejtuesi i mjetit rrugor vazhdon lëvizjen, ndonëse sinjalizimi i semaforit ose i policit të trafikut e ndalojnë këtë lëvizje, i hiqen 10 pikë. Drejtuesi i mjetit që i afrohet një kalimi në nivel, nuk tregon kujdesin maksimal, me qëllim mënjanimin e aksidentit, i hiqen 6 pikë.
Si do të hiqen pikët, me ndryshimet e reja
Drejtuesi i mjetit rrugor që nuk jep përparësi atij që qarkullon në rrugë kur hyn në rrugë nga zona që nuk janë për kalim publik dhe është përsëritës i së njëjtës shkelje, brenda periudhës kohore prej 12 muaj i hiqen 8 pikë. Kur drejtuesi i mjetit rrugor zë kryqëzimin apo edhe kapërcimin e linjave hekurudhore apo të tramvajit, duke mos patur mundësi të lirojë zonën e manovrimit, pa penguar kalimin e mjeteve që vijnë nga drejtime të tjera dhe është përsëritës i së njëjtës shkelje brenda periudhës kohore prej 12 muaj i hiqen 8 pikë.
Drejtuesi i mjetit rrugor përpara zënies së një kalimi pa barriera ose gjysmëbarriera nuk sigurohet që asnjë trentë jetë duke afruar i hiqen 6 pikë.
Drejtuesi i mjetit rrugor përpara një kalimi në nivel pa barriera ose gjysmëbarriera kalon kur barrierat ose gjysmë barrierat janë duke u mbyllur i hiqe 6 pikë.
Drejtuesi i mjetit rrugor përpara një kalimi në nivel kalon kur gjysmëbarrierat janë duke u hapur i hiqen 6 pikë.
Drejtuesi i mjetit rrugor që kalon kur janë duke funksionuar sinjalizimet ndriçuese i hiqen 6 pikë.
Drejtues i mjetit rrugor përpara një kalimi në nivel kalon kur janë duke funksionuar objektet zëvendësuese të barrierave dhe gjysmëbarrierave i hiqen 6 pikë.
Drejtuesi i automjetit që nuk i bindet sinjalizimeve të personelit ushtarak, edhe të pa shoqëruar nga personeli i policisë rrugore, që i jepen për të lejuar lëvizjen e kolonës ushtarake, hiqen 8 pikë.
Drejtuesi i mjetit që nuk qëndron në pikat e kontrollit policor ose postbllokun e ngritur nga Policia e Shtetit apo Policia Ushtarake, hiqen 10 pikë.
Drejtuesi i mjetit që nuk zbaton urdhrin për të ndaluar ose të vazhdojë udhëtimin, duke treguar interes të veçantë që të mos dëmtojë rrugën, hiqen 8 pikë.
Drejtuesi i mjetit që nuk respekton ndërprerjen e udhëtimit, kur sistemet e sinjalizimit pamor dhe të ndriçimit ose gomat paraqesin defekte dhe parregullsi të tilla që mund të krijojnë rrezik të madh për sigurinë e tij dhe të të tjerëve, duke pasur parasysh edhe kushtet atmosferike ose kshtet e rrugës, hiqen 10 pikë.
Drejtuesi i mjetit që nuk mundëson kontrollin e mjetit për verifikimin e normave në lidhje me karakteristikat dhe pajisjen e mjetit, hiqen 6 pikë.
Drejtuesi i mjetit që nuk paraqet pa lëvizur nga mjeti, me kërkesën e funksionarëve, oficerëve të policisë, kur janë me uniformë ose të pajisur me dokumentin e caktuar dallues, leje qarkullimin, lejen e drejtimit dhe çdo dokument tjetër që, sipas normave të Kodit Rrugor, duhet të ketë me vete, hiqen 10 pikë.
Drejtuesi i mjetit që nuk ndalon, kur kjo kërkohet nga funksionarë, oficerë dhe policë, të cilëve i takon kryerja e shërbimeve të policisë rrugore, kur janë me uniform ose të pajisur me dokumentin e caktuar dallues, hiqen 10 pikë.
Drejtuesi i mjetit rrugor që nuk zbaton detyrimin e ndalimit në rast aksidenti me dëme në njerëz, hiqen 15 pikë.
Drejtuesi i mjetit që nuk zbaton detyrimin e ndalimit në rast aksidenti me dëme në njerëz, hiqen 10 pikë.
Drejtuesi i mjetit rrugor që nuk pranon të bëhet verifikimi i gjendjes psikofizike si pasojë e ndikimit të lëndëve droguese ose psikotrope në rast aksidenti, hiqen 10 pikë.
Drejtuesi mjetit rrugor nuk pranon të bëhet verifikimi i gjendjes psikofizike si pasojë e ndikimit të lëndëve droguese ose psikotrope, hiqen 10 pikë.
Drejtuesi i mjetit rrugor qarkullon me mjet nën ndikimin e lëndëve droguese ose psikotrope, hiqen 10 pikë.
Drejtuesi i mjetit rrugor që nuk pranon të bëhet verifikimi i gjendjes psikofizike si pasojë e ndikimit të alkoolit në rast aksidenti, hiqen 10 pikë.
Drejtuesi i mjetit rrugor që nuk pranon të bëhet verifikimi i gjendjes psikofizike si pasojë e alkoolit, hiqen 10 pikë.
Drejtuesi i mjetit rrugor që qarkullon me mjet në gjendje të dehur, hiqen 10 pikë.
Drejtuesi i mjetit rrugor që qarkullon me mjet të pajisur me tahograf kur janë prekur vulat ose është ndryshuar, hiqen 10 pikë.
Drejtuesi i mjetit rrugor që qarkullon me mjet të pajisur me tahograf kur nuk është futur letra e regjistrimit hiqen 10 pikë.
Drejtuesi i mjetit që qarkullon me mjet të pajisur me tahograf që nuk funksionon hiqen 10 pikë.
Drejtuesi i mjetit që qarkullon me mjet të pajisur me tahograf që nuk i ka karakteristikat në përputhje me ato të përcaktuara hiqen 10 pikë.
Drejtuesi i mjetit rrugor që qarkullon me mjet të pa pajisur me tahograf kur është parashikuar që mjeti duhet të ketë një të tillë, hiqen 10 pikë.
Drejtuesi i mjetit rrugor që gjatë qarkullimit, përdor sinjalizime zanore shtesë të alarmit dhe ose sisteme shtesë sinjalizimi pamor me dritë vezulluese, në kundërshtim me përcaktimin e pikës 1, të nenit 175, të Kodit Rrugor të ndryshuar, hiqen 10 pikë.
26.01.2015
Burimi: Shekulli
als_Latn als_Latn als_Latn als_Latn mlt_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn